text: International dag for bloddonorerne
  14 juni 2015 kl. 09.53
  217.000 frivillige, anonyme og ubetalte donorer redder hver dag menneskeliv. I dag søndag bliver de hyldet.
  De danske hospitaler har hver dag brug for 1.104 portioner blod til at behandle patienter. Det sørger godt 217.000 frivillige, ubetalte og anonyme donorer for. De er med til at redde liv på danske sygehuse og hospitaler.
  I en video, som Bloddonorerne i Danmark har produceret, takker en række modtagere af blod de frivillige bloddonorer.
  En af dem er Kenneth Thorup fra Vejle. Han modtog som dreng en masse blod efter et uheld på en motocrossbane, hvor et støtteben borede sig gennem hans nakke og hals.
  Se videoen her:
  